text: Spadestik til 100 millioner
  09 februar 2016 kl. 13.44
  Tirsdag blev første spadestik taget til Sønderborgs nye kulturhus.
  Nu går byggeriet af Sønderborgs nye 5500 kvadratmeter store multikulturhus i gang.
  Tirsdag tog Sønderborgs borgmester Erik Lauritzen (S) det første spadestik til byggeriet, der også inkluderer det 100 år gamle Ewers Pakhus, der skal renoveres, og kommer til at være en del af multikulturhuset.
  Det er forventningen, at over 1000 borgere i Sønderborg Kommune dagligt vil besøge kulturhuset, der blandt andet kommer til at indeholde voksen- og børnebibliotek, Sønderjyllands Kunstskole, kunstsal, udsigtsterrasse og café .
  Byggeriet af mulitikulturhuset kommer til at koste omkring 100 millioner kroner.
  Heraf har A.P. Møller Fonden doneret 14,5 millioner.
  Huset er klar til indvielse i september 2017.
  Bag byggeriet og arkitekturen står et team bestående af Aart architects, Zeni Arkitekter, Alectia og Hoffmann.
  